പാലത്തിന്റെ കൈവരി മറച്ച് കാടുകള് മുട്ടം: മ്രാല മൂന്നാംമൈലിലെ തുരുത്തേല് പാലത്തിന്റെ കൈവരി മൂടി കാടുകള് വളര്ന്നിട്ടും അധികൃതര് വെട്ടിനീക്കുന്നില്ലെന്ന് പരാതി ഉയരുന്നു. തൊടുപുഴ പുളിയന്മല സംസ്ഥാന പാതയുടെ ഭാഗമായ ഈ പാലത്തിലൂടെ നിരവധി വാഹനങ്ങളാണ് കടന്നു പോകുന്നത്. ഇടുങ്ങിയ പാലത്തില് ഒരേസമയം ഒരു വശത്തേക്ക് മാത്രമേ വലിയ വാഹനങ്ങള്ക്ക് കടന്നു പോകാനാകൂ. കാട് വളര്ന്ന് നില്ക്കുന്നതിനാല് പാലംപൂര്ണമായി കാണാനാകാത്ത സ്ഥിതിയാണ്. ഇവിടെ റിഫ്ളക്ടര് സ്ഥാപിച്ചിട്ടുണ്ടെങ്കിലും ഇതും കാടു മൂടിയ നിലയിലാണ്. ഇതിനാല് രാത്രിയില് ഇതു വഴി സഞ്ചരിക്കുന്ന വാഹനത്തിന്റെ ഡ്രൈവര്മാര്ക്ക് പാലത്തിന്റെ വീതി കുറവ് വ്യക്തമാകാത്ത സ്ഥിതിയാണ്. വാഹന ഗതാഗതത്തിന് തടസമായി നില്ക്കുന്ന പാലത്തിലെ കാട് വെട്ടിമാറ്റണമെന്ന് നാട്ടുകാര് ആവശ്യപ്പെട്ടു.